Brenda Armstrong
Brenda J. Armstrong (* in Belize-Stadt) is en Schoolmeestersche un Politikerin ut Belize.

Armstrong is in Belize-Stadt boren un güng dor op de Wesley Primary School, de St. Catherine Academy un dat St. John’s Junior College.

Se hett 1978 en Bachelor of Arts in History and Education an de Viterbo University in La Crosse (Wisconsin, USA) maakt un later en Master in Educational Leadership an de Universität von Florida.

Armstrong weer 17 Johr lang Schoolmeestersche an de St. Catherine Academy un denn 24 Johr lang bet 2013 Rektersche von dat Wesley College in Belize-Stadt. Mit dat Enn von dat Schooljohr 2012/2013 is se in Rohstand gahn. Tosätzlich weer se Maat von de National Women’s Commission, Präsidentin von de Belize Association of Principals of Secondary Schools un Präsidentin von de Caribbean Association of Principals of Secondary Schools. Se weer von 1998 bet 2002 beropen dör’n Generaalguvernör Maat von’n Senaat von Belize.

Armstrong hett twee Kinner.

Footnoten 

Fru
Schoolmeester
Politiker (Belize)
Senater (Belize)
Börger von Belize
Boren in dat 20. Johrhunnert